**Jere Juhani Karalahti** (s. 25. maaliskuuta 1975 Helsinki) on uransa lopettanut suomalainen jääkiekkopuolustaja. Karalahti pelasi Suomen maajoukkueessa, KHL:ssä, SM-liigassa ja NHL:ssä, mutta toisaalta hänen uraansa varjosti muun muassa kiinnijäänti doping-testissä heroiinin ja kannabiksen käytöstä.

Pelaajaura
----------

### Helsingin IFK (1993–1999)

Junioriaikoinaan hän kasvoi Helsingin Tapulikaupungissa. Hänen alkuperäinen pelipaikkansa oli hyökkääjä vielä C-junioreissa, jonka jälkeen Pentti Lindegren siirsi hänet puolustukseen.
Karalahden ammattilaisura alkoi HIFK:ssa kaudella 1993–1994.
Karalahden varasi NHL:ään Los Angeles Kings kuudennella kierroksella vuonna 1993. 
Pelivuodet HIFK:ssa tuottivat Karalahdelle kauden 1997–1998 päätteeksi suomenmestaruuden.
Karalahti pelasi HIFK:ssa vielä kauden 1999–2000 alussa, mutta siirtyi kesken kauden Pohjois-Amerikkaan Los Angeles Kingsin NHL-organisaatioon.

### Long Beach Ice Dogs, Los Angeles Kings ja Nashville Predators (1999–2003)

Pohjois-Amerikassa Karalahti pelasi aluksi IHL:ssä Long Beach Ice Dogsissa 10 peliä, jonka jälkeen hän siirtyi vaikeuksien kautta keväällä pelaamaan Los Angeles Kingsin joukkueessa. Hyvän tulokaskauden jälkeen hänen peliaikansa väheni, ja kesken kauden 2001-2002 hänet kaupattiin Nashville Predatorsiin. Kesällä 2002 NHL asetti Karalahden puolen vuoden pelikieltoon, sillä hän oli jäänyt kolmannen kerran kiinni alkoholista liigan järjestämässä päihdetestissä, eikä hän suostunut menemään NHL:n päihteiden vastaiseen ohjelmaan. Lopulta Karalahdelta jäi tästä syystä koko kausi 2002-2003 pelaamatta.

### Paluu HIFK:hon (2003–2007)

Kaudella 2003-2004 hän palasi takaisin Suomeen ja HIFK:n paitaan. Karalahti nimettiin vuonna 2004 Suomen jääkiekon maailmancup -joukkueeseen, mutta NHL esti hänen pelaamisensa. Vuonna 2005 joukkueen valmentaja Doug Shedden nimesi Karalahden HIFK:n kapteeniksi. Kesällä 2006 Karalahti oli noin viikon verran hyllytettynä HIFK:n harjoitusjaksolla, koska hän jätti lähtemättä ilman kummempia syitä Ruotsiin Nordic Trophy -pelimatkalle. Maaliskuussa 2007 Karalahti sai kolmen ottelun pelikiellon polvitaklauksesta. Karalahti uhkasi tämän jälkeen kurinpitäjä Muukkosta ja hänelle langetettiin 5 000 euron sakot.

### Oulun Kärpät ja Hamburg Freezers (2007–2010)

Karalahti oli ollut poissa ilman lupaa koko alkukesän 2007 HIFK:n kesäharjoitusjaksolta. Myöhemmin kesällä HIFK ilmoitti antaneensa potkut monivuotiselle luottopuolustajalleen. Muutaman viikon odottelun jälkeen SM-liigaseura Oulun Kärpät ilmoitti tehneensä vuoden sopimuksen Karalahden kanssa. Mies ilmoitti samalla osallistuvansa samaan päihdeohjelmaan, jonka hän aikoinaan NHL:ssä jätti kesken. Uran uusi alku Oulussa tyssäsi kuitenkin 15 pelatun ottelun jälkeen, kun 6.11.2007 kesken Kärppien harjoitusten poliisi haki Karalahden kuulusteluun huumausainerikoksesta epäiltynä. Hän oli kuukauden pidätettynä ja sai myöhemmin tuomion oikeudessa, minkä lisäksi SM-liiga asetti hänet väliaikaiseen pelikieltoon. Lopulta Karalahden saldoksi kaudelta 2007-2008 jäivät vain nuo 15 peliä Kärpissä.

Heinäkuussa 2008 Karalahti teki vuoden sopimuksen saksalaisen Hamburg Freezersin kanssa. Hän pelasi Saksassa kaudella 2008–2009 50 ottelua tehoin 7+16=23.

Toukokuussa 2009 Karalahti teki rahakkaan sopimuksen venäläisen HK Neftehimik Nižnekamskin kanssa. Karalahden agentin Juuso Pulliaisen mukaan Jere Karalahti sai sopimuksesta noin viisi-kuusi kertaa enemmän rahaa kuin hän olisi saanut Ruotsista tai Suomesta. 29. toukokuuta 2009 Ilta-Sanomat uutisoi Jere Karalahden jatkavan kuitenkin uraansa Hamburg Freezersissä vaikka hänellä oli jo sopimus HK Neftehimik Nižnekamskin kanssa.

### Espoo Blues ja Dinamo Minsk (2010–2013)

Huhtikuussa 2010 Espoo Blues julkisti tehneensä Karalahden kanssa 1+1 vuotta kestävän sopimuksen.

Maaliskuussa 2011 Ilta-Sanomien urheilutoimittaja Petteri Linnavalli arvioi Jere Karalahden SM-liigan runkosarjan (2010–2011) kolmanneksi parhaaksi puolustajaksi Sami Vatasen ja Ville Uusitalon jälkeen. Espoon Bluesin noustua samana keväänä yllättäen säälipudotuspelien kautta kamppailemaan pääsystä loppuotteluun, totesi Iltalehden Pekka Jalonen, että "Blues ei olisi tässä tilanteessa ilman Jere Karalahtea".

Kevään 2011 jääkiekon maailmanmestaruuskisoista Jere Karalahti jätettiin monen yllätykseksi pois Suomen joukkueesta, vaikka esimerkiksi Iltalehden kisakommentaattori Juhani Tamminen olisi hänet valinnut Jyrki Välivaaran tilalle "kätisyyden ja karisman vuoksi."

Seuraavat kaksi kautta Karalahti pelasi KHL:ssä Dinamo Minskissä, joista jälkimmäisellä hän toimi seuran kapteenina..

### Jokerit ja HV71 (2013–2016)

Kesällä 2013 Karalahden uutisoitiin tehneen Helsingin Jokereiden kanssa kaksivuotisen sopimuksen, mutta myöhemmin Jokerit ilmoitti, ettei Karalahti pelaisi joukkueessa. Elokuussa Jokerit kuitenkin julkisti tehneensä Karalahden kanssa sopimuksen kaudeksi 2013–2014. Tämä aiheutti osassa seuran faneja suurta vastustusta, ja esimerkiksi Jokerien virallinen faniyhdistys Eteläpääty ry julkaisi tiedotteen, jossa se ilmoitti Karalahden olevan niitä "muutamia pelaajia, jotka eivät tekojensa vuoksi ansaitse fanien tukea." Syyksi yhdistys kertoi Karalahden aikoinaan antamat negatiiviset lausunnot Jokereista ja sen faneista. Ensimmäisellä kaudellaan Jokereissa Karalahti voitti puolustajien pistepörssin tehoin 8+27=35. 
Karalahti teki sopimuksen jatkosta Jokereissa myös kaudelle 2014–2015.

*Ilta-Sanomat* uutisoi 21. marraskuuta 2014, että Karalahti jättää Jokerit ja siirtyy SHL:n HV71:een. Jokerit vahvisti asian pari tuntia myöhemmin. Syy siirtoon oli, ettei 39-vuotiaalle Karalahdelle tarjottu mahdollisuutta jatkaa joukkueessa kuluvan kauden jälkeen. KHL-Jokereissa Karalahti ehti pelata 22 ottelua ja teki niissä yhden maalin ja antoi yhdeksän maaliin johtanutta syöttöä (1+9=10). Karalahden +/- tilasto oli 7. HV71:ssä Karalahti pelasi 30 runkosarjaottelua tehden tehot 6+13=19, minkä lisäksi hänet nimitettiin helmikuussa 2015 joukkueen kapteeniksi. HV71 sijoittui runkosarjassa viidenneksi, mutta hävisi puolivälierissä Linköpings HC:lle otteluvoitoin 2–4.

Karalahti aloitti kauden 2015–2016 kolmen ottelun pelikiellolla lyötyään kevään pudotuspelien viimeisessä ottelussa pelaajaa mailalla kasvoihin. Ensimmäisessä ottelussaan pelikiellon jälkeen Karalahti löi taas vastustajaa mailalla kasvoihin murtaen hänen leukansa. Karalahdelle tuomittiin kuuden ottelun pelikielto ja sakkoja. Myös tämän pelikiellon jälkeen hän löi ensimmäisessä ottelussaan mailalla vastapuolen pelaajaa päähän saaden tällä kertaa kymmenen ottelun pelikiellon, josta kolme peliä oli kuitattavissa sakoilla.

Karalahti ei jatkanut HV71:ssä enää kaudella 2016–2017. Heinäkuussa 2016 hän ilmoitti lopettaneensa ammattilaisjääkiekkoilun.

### Uran jälkeen

Karalahdesta ilmestyi syksyllä 2017 Aki Linnanahteen kirjoittama ja WSOY:n kustantama kirja *Jere*. Karalahden entinen naisystävä teki rikosilmoituksen kirjasta Karalahdesta ja kirjoittajana toimineesta Aki Linnanahteesta, mutta syyttäjä ei nostanut syytettä. Oksana Chaiko katsoi kunniaansa loukatun ja että kirjassa levitettiin yksityiselämää koskevaa tietoa.

Karalahti ja hänen vaimonsa Nanna Karalahti ovat osaomistajina mukana 35:n lapsen liikuntapainotteisessa Aito-nimisessä päiväkodissa Keravalla. Päiväkodin taustalla on Aito-päiväkodit Oy, jonka omistajia Karalahdet ovat Roots Helsinki -ravintolasta tutun Johannes Laineen ja Hanna Liisanantin kanssa. Päiväkoti aloitti toimintansa elokuussa 2018.

5. helmikuuta 2021 sai ensi-iltansa Juuso Syrjän ohjaama dokumenttielokuva *Karalahti*. Elokuva esitettiin myöhemmin tv-sarjana C Moressa.

Karalahti pyrki vuoden 2023 eduskuntavaaleissa kansanedustajaksi Liike Nytin ehdokkaana. Hän sai 459 ääntä eikä tullut valituksi.

Yksityiselämä
-------------

### Perhe

Karalahti on naimisissa fitnessmalli Nanna Karalahden (o.s. Koivisto) kanssa. He avioituivat elokuussa 2015. He olivat lyhyen aikaa asumuserossa keväällä 2017, mutta sittemmin jatkoivat yhteistä elämää avioerohakemukseen saakka.  He ovat hakeneet avioeroa kesällä 2023 ja heillä on yhteinen toukokuussa 2016 syntynyt poika Jax sekä tytär Alexia, joka syntyi heinäkuussa 2018. Kolmas lapsi Felicia syntyi kesällä 2023.
Lisäksi Jerellä on aikaisemmasta suhteestaan Susanna Karalahden kanssa tytär Ronja sekä avioliiton ulkopuolinen lapsi Valko-Venäjällä. Jere ja Susanna Karalahti erosivat vuonna 2014 20 avioliittovuoden jälkeen. Karalahden isä on rikoskomisario evp Arto Karalahti, joka urallaan johti mm. Kari S. Tikan murhatutkintaa.

### Huumausainetapaukset

Helsingin käräjäoikeus tuomitsi Karalahden 30. tammikuuta 1997 kolmen kuukauden ehdolliseen vankeuteen huumausaineiden väärinkäytöstä ja hallussapidosta. Lisäksi SM-liiga määräsi hänet pelikieltoon loppukauden ajaksi.

6. marraskuuta 2007 poliisi haki Jere Karalahden kuultavaksi kesken Oulun Kärppien harjoitusten. Espooseen toimitetun Karalahden pidätys liittyi isoon huumetutkintaan. Espoon käräjäoikeus määräsi Karalahden vangittavaksi törkeästä huumausainerikoksesta epäiltynä. Käräjäoikeus vapautti Karalahden tutkintavankeudesta 7. joulukuuta, mutta määräsi hänet matkustuskieltoon.

Kärpät erotti Karalahden 12. joulukuuta 2007. SM-liiga langetti hänelle myös väliaikaisen pelikiellon.

Karalahti sai syytteen törkeästä huumausainerikoksesta ja oikeudenkäynti alkoi 29. tammikuuta 2008. Karalahti tuomittiin käräjäoikeudessa avunannosta törkeään huumausainerikokseen vuodeksi ja kahdeksaksi kuukaudeksi ehdolliseen vankeuteen. Lisäksi Karalahti tuomittiin menettämään valtiolle huumausainerikokseen käyttämänsä rahat, 10 000 euroa. Karalahti valitti tuomiosta hovioikeuteen, mutta hovioikeus ei muuttanut käräjäoikeuden aikaisemmin antamaa päätöstä. Hovioikeuden mukaan Karalahti osallistui Virosta hankittavaksi aiotun amfetamiinierän rahoitukseen luovuttamalla 10 000 euroa eteenpäin tietoisena siitä, että ne menevät huumekauppoihin. Karalahti tuomittiin avunannosta törkeään huumausainerikokseen. Hovioikeus päätti, että Karalahti ei kuitenkaan joudu maksamaan 10 000 euron summaa valtiolle, sillä poliisi onnistui takavarikoimaan ostetun huume-erän.

Tapaus sai värikästä huomiota tiedotusvälineissä seurauksella, että valtakunnansyyttäjänvirasto moitti kihlakunnansyyttäjien toimintaa Jere Karalahden huumekuvan julkaisussa, jossa Karalahti oleskeli Cannonball MC -moottoripyöräjengin kerhotiloissa. Virastoon kuvasta kirjoitti myös Jere Karalahden isä, rikoskomisario Arto Karalahti. Valtakunnan korkein syyttäjäelin katsoi, että kihlakunnansyyttäjien ei olisi tullut julkistaa valokuvaa. 

Karalahti sai uuden syytteen huumausaineen hallussapidosta loppusyksystä 2008. Ilta-Sanomien saaman tiedon mukaan Karalahti oli yhdessä toisen miehen kanssa käyttänyt ja levittänyt vähintään 30 grammaa kokaiinia keväällä 2007. Helsingin käräjäoikeus hylkäsi alkuperäisen syytteen törkeästä huumausainerikoksesta ja tuomitsi Karalahden 1500 euron sakkoihin huumausaineen käyttörikoksesta 1. joulukuuta 2008. Näyttö jutussa perustui pääosin keväällä 2007 otettuun valokuvaan, jossa Karalahdella on vaalea nokare sieraimessa. Karalahti sanoi kuvan nähtyään poliisikuulustelussa, että hän oli mahdollisesti käyttänyt tuolloin jotain. Lisäksi eräs toinen mies kertoi esitutkinnassa, että hän oli käyttänyt samassa asunnossa kokaiinia kyseisenä yönä. Oikeudessa Karalahti kiisti syytteen ja sanoi, ettei käytä huumeita. Lisäksi hänen muistinsa oli kateissa kyseisenä yönä voimakkaan humalan takia. Karalahti oli kahdeksan päivää koomatilassa haimatulehduksen takia vuonna 2008.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1993–1994 | HIFK | SM-liiga | 46 | 1 | 10 | 11 | 36 | – | – | – | – | – |  |  |  |  |  |  | JMM | 7 | 3 | 2 | 5 | 4 |
| 1994–1995 | HIFK | SM-liiga | 37 | 1 | 7 | 8 | 42 | 3 | 0 | 0 | 0 | 0 |  |  |  |  |  |  | JMM | 7 | 2 | 4 | 6 | 8 |
| 1995–1996 | HIFK | SM-liiga | 36 | 4 | 6 | 10 | 102 | 3 | 0 | 0 | 0 | 4 |
| 1996–1997 | HIFK | SM-liiga | 18 | 3 | 5 | 8 | 20 | – | – | – | – | – |
| 1997–1998 | HIFK | SM-liiga | 43 | 14 | 16 | 30 | 59 | 9 | 2 | 0 | 2 | 8 | Kanada-malja |  |  |  |  |  | MM | 10 | 4 | 3 | 7 | 6 |
| 1998–1999 | HIFK | SM-liiga | 49 | 11 | 22 | 33 | 65 | 11 | 1 | 1 | 2 | 10 |  |  |  |  |  |  | MM | 10 | 5 | 3 | 8 | 2 |
| 1999–2000 | HIFK | SM-liiga | 13 | 2 | 2 | 4 | 55 | – | – | – | – | – |  |  |  |  |  |  | MM | 9 | 1 | 1 | 2 | 8 |
|  | Long Beach Ice Dogs | IHL | 10 | 0 | 3 | 3 | 4 | – | – | – | – | – |
|  | Los Angeles Kings | NHL | 48 | 6 | 10 | 16 | 18 | 4 | 0 | 1 | 1 | 2 |
| 2000–2001 | Los Angeles Kings | NHL | 56 | 2 | 7 | 9 | 38 | 13 | 0 | 0 | 0 | 18 |
| 2001–2002 | Los Angeles Kings | NHL | 30 | 0 | 1 | 1 | 29 | – | – | – | – | – |  |  |  |  |  |  | MM | 9 | 2 | 3 | 5 | 10 |
|  | Nashville Predators | NHL | 15 | 0 | 1 | 1 | 12 | – | – | – | – | – |
| 2002–2003 | ei pelannut |  |  |  |  |  |  |  |  |  |  |  |
| 2003–2004 | HIFK | SM-liiga | 45 | 7 | 16 | 23 | 148 | 12 | 3 | 4 | 7 | 2 |  |  |  |  |  |  | MM | 7 | 0 | 0 | 0 | 4 |
| 2004–2005 | HIFK | SM-liiga | 42 | 4 | 10 | 14 | 93 | 5 | 0 | 0 | 0 | 6 |  |  |  |  |  |  | MM | 7 | 1 | 3 | 4 | 6 |
| 2005–2006 | HIFK | SM-liiga | 20 | 4 | 11 | 15 | 43 | 11 | 1 | 2 | 3 | 2 |
| 2006–2007 | HIFK | SM-liiga | 51 | 5 | 9 | 14 | 132 | 2 | 0 | 1 | 1 | 27 |
| 2007–2008 | Kärpät | SM-liiga | 15 | 2 | 4 | 6 | 43 | – | – | – | – | – |
| 2008–2009 | Hamburg Freezers | DEL | 50 | 7 | 16 | 23 | 148 | 9 | 2 | 2 | 4 | 10 |
| 2009–2010 | Hamburg Freezers | DEL | 47 | 5 | 14 | 19 | 193 | – | – | – | – | – |
| 2010–2011 | Blues | SM-liiga | 53 | 11 | 19 | 30 | 147 | 18 | 0 | 5 | 5 | 36 |
| 2011–2012 | Dinamo Minsk | KHL | 54 | 7 | 7 | 14 | 90 | 4 | 0 | 2 | 2 | 6 |
| 2012–2013 | Dinamo Minsk | KHL | 45 | 1 | 9 | 10 | 96 | – | – | – | – | – |
| 2013–2014 | Jokerit | SM-liiga | 56 | 8 | 27 | 35 | 76 | 2 | 0 | 0 | 0 | 14 |  |  |  |  |  |  | MM | 10 | 1 | 3 | 4 | 10 |
| 2014–2015 | Jokerit | KHL | 22 | 1 | 8 | 9 | 40 | 0 | 0 | 0 | 0 | 0 |
|  | HV71 | SHL | 30 | 6 | 13 | 19 | 57 | 6 | 1 | 2 | 3 | 2 |
| 2015–2016 | HV71 | SHL | 36 | 3 | 9 | 12 | 72 | 6 | 0 | 0 | 0 | 6 |
| 14 kautta | YHTEENSÄ | SM-liiga | 524 | 77 | 164 | 241 | 1061 | 79 | 7 | 13 | 20 | 115 |
| 3 kautta | YHTEENSÄ | NHL | 149 | 8 | 19 | 27 | 97 | 17 | 0 | 1 | 1 | 20 |

Lähteet
-------

* Jere Karalahti Legends of Hockey -sivustolla (englanniksi)

### Viitteet

1. ↑  Jere Karalahti - Tähtivaeltaja  7/2008. Image. Viitattu 2.10.2012.
2. ↑  Jere Karalahti jättää IFK:n  4.8.2007. Jatkoaika.com. Viitattu 18.8.2007.
3. ↑  Jere Karalahti siirtyy Kärppiin  13.8.2007. Jatkoaika.com. Viitattu 18.8.2007.
4. ↑  Karalahti siirtyy Saksaan  24.7.2008. YLE Uutiset. Viitattu 31.7.2008.
5. ↑  Jere Karalahti Hockeydb.com. Viitattu 23.5.2009. (englanniksi)
6. ↑  Karalahti Venäjälle jättipalkalla *Mtv3.fi*.  8.5.2009. Viitattu 23.5.2009.
7. ↑  Jere Karalahti ei lähdekään Venäjälle pelaamaan *Ilta-Sanomat*.  29.5.2009. Viitattu 29.5.2009.
8. ↑  Jere Karalahti palaa SM-liigaan Espoo Bluesin paidassa  12.4.2010. Espoo Blues. Viitattu 12.4.2010.
9. ↑  Linnavalli, Petteri: Runkosarjan varjovalinnat.  *IS Urheilu*, 11.3.2011, s. 6.
10. ↑  Jalonen, Pekka: Tuhkimotarina.  *Iltalehti Urheilu*, 7.4.2011, s. 3.
11. ↑  Case Jukka Jalonen.  *Iltalehti*, 30.4.2011, s. 27.
12. ↑  Rantanen, Vesa: Olympiajääkiekon valintapommi: Karalahti mukana Westerlundin suunnitelmissa *www.iltasanomat.fi*.  24.6.2013. Viitattu 13.7.20013.
13. ↑  Jatkoaika: Jokerit nappasi Karalahden.  *www.iltasanomat.fi*, 13.7.2013.
14. ↑   Jokerit tiedottaa: "Jere Karalahti ei tule meille" *yle.fi*.  18.7.2013. Viitattu 18.7.2013.
15. ↑  SM-liiga: Jere Karalahti sittenkin Jokereihin!  6.8.2013. Ilta-Sanomat. Viitattu 14.3.2014.
16. ↑  Eteläpääty ry:n hallituksen kannanotto  14.7.2013. Jokerifanit.net. Viitattu 14.3.2014.
17. ↑  Pistepörssi runkosarjassa 13-14 Liiga.fi. Viitattu 14.3.2014.
18. ↑  Jokerit vahvisti: Tässä on Karalahden uusi seura Ilta-sanomat. Viitattu 22.11.2014.
19. ↑  Eliteprocpects.com - Jere Karalahti  23.3.2015. Eliteprocpects.com. Viitattu 23.3.2015.
20. ↑  Jere Karalahdelle arvostettu kunniatehtävä Ruotsissa  10.2.2015. iltasanomat.fi. Viitattu 23.3.2015.
21. ↑  Jere Karalahdelle tuomittiin pelikielto ja sakot  26.3.2015. MTV. Viitattu 20.10.2015.
22. ↑  Jere Karalahti sai törky­taklauksestaan pitkän pelikiellon ja roimat sakot  30.9.2015. Helsingin Sanomat. Viitattu 20.10.2015.
23. ↑  Karalahdelle 10 ottelun pelikielto sikailusta!  17.10.2015. Iltalehti. Viitattu 20.10.2015.
24. ↑  Jere Karalahden lähtö varmistui – seura kiitti konkaripakkia suomeksi *Ilta-Sanomat*.  31.3.2016. Viitattu 31.3.2016. fi-FI
25. ↑  Jere Karalahti riitelee elatusmaksuista - lätkäura ohi! *iltalehti.fi*. Viitattu 23.8.2016.
26. ↑  Jere, Aki Linnanahde, WSOY | Booky.fi *www.booky.fi*. Viitattu 6.10.2017.
27. ↑  Jere Karalahden ja Aki Linnanahteen piina päättyi: Kirjasta tehtiin rikosilmoitus – ei syytteitä *www.iltalehti.fi*. Viitattu 23.7.2019.
28. ↑  Rikostaustan omaava Jere Karalahti perustamassa päiväkodin - päiväkodin johtaja: "Lupa saatu Keravan kaupungilta" *iltalehti.fi*. Viitattu 21.2.2018.
29. ↑  Jere Karalahti ei peittele ylpeyttään: "Päiväkoti on parasta mitä olen saanut elämässäni aikaiseksi" *iltalehti.fi*. Viitattu 24.10.2018.
30. ↑  Odotetut ensi-illat siirtyvät koronan takia– Luokkakokous 3 ja Karalahti levitykseen aiottua myöhemmin *www.iltalehti.fi*. Viitattu 17.12.2020.
31. ↑  Jere Karalahdesta elokuva - "Omalla tavallaan järkyttävä tarina" *www.iltalehti.fi*. Viitattu 10.9.2020.
32. ↑  Jere Karalahti *vaalit.yle.fi*. Viitattu 4.4.2024.
33. ↑
34. ↑  Nanna ja Jere Karalahti saivat poikavauvan!
35. ↑  [Nanna ja Jere Karalahden pojalle erikoinen nimi: Jax!]
36. ↑  Nanna Karalahti on raskaana – tyttövauva syntyy kesällä! *Ilta-Sanomat*.  26.3.2018. Viitattu 26.3.2018.
37. ↑  Nanna ja Jere Karalahti: Vauva tulossa! *www.iltalehti.fi*. Viitattu 4.4.2022.
38. ↑  Jere Karalahti Hjallikselle: "Ihan varmasti teemme Nannan kanssa lapsen"
39. ↑  Jere Karalahden poliisi-isä avoimena poikansa hurjista vuosista: Enää ei tarvitse pelätä *www.iltalehti.fi*. Viitattu 22.11.2022.
40. ↑   "Arman ja Suomen rikosmysteerit - Kausi 4 - Jakso 1 - Kari S. Tikka". fi
41. ↑  Jere Karalahti sai kolmen kuukauden ehdollisen vankeustuomion.  *Helsingin Sanomat*, 31.1.1997. Hakutulos HS:n arkistosta. Viitattu 25.11.2007.
42. ↑  SM-liiga väittää Jere Karalahden pelanneen koko syksyn huumeessa.  *Helsingin Sanomat*, 12.2.1997. Hakutulos HS:n arkistosta. Viitattu 25.11.2007.
43. ↑   Karalahden pidätys liittyy isoon huumetutkintaan *Helsingin Sanomat*.  6.11.2007. Viitattu 7.11.2007.
44. ↑  Jere Karalahti vangittiin  9.11.2007. YLE Uutiset. Viitattu 9.11.2007.
45. ↑  Mäkinen, Rami: Jere Karalahti pääsi vapaaksi *Ilta-Sanomat*.  7.12.2007. Viitattu 7.12.2007.
46. ↑  Kärpät antoi Karalahdelle potkut  12.12.2007. YLE Uutiset. Viitattu 12.12.2007.
47. ↑  Karalahdelle syyte törkeästä huumerikoksesta  15.1.2008. YLE Uutiset. Viitattu 15.1.2008.
48. ↑  Jere Karalahden huumejuttu hovioikeuteen *Helsingin Sanomat*.  20.3.2008. Viitattu 20.3.2008.
49. ↑  Mölsä, Mika: Jere Karalahden tuomio pysyi ennallaan hovioikeudessa *Ilta-Sanomat*.  31.3.2009. Viitattu 31.3.2009.
50. ↑  Petra Nummela: Jeren rankka alamäki  1.2.2008. Alibi. Viitattu 2.9.2012.
51. ↑  Karalahden huumekuvan julkaisusta pyyhkeitä  15.4.2008. Mtv3.fi. Viitattu 15.4.2008.
52. ↑  IS: Karalahtea epäillään kokaiinin hallussapidosta keväällä 2007 *Helsingin Sanomat*.  7.11.2008. Viitattu 7.11.2008.
53. ↑  Karalahdelle 1 500 euron sakko kokaiinin käytöstä *Helsingin Sanomat*.  1.12.2008. Viitattu 4.3.2016.
54. ↑  Tomi Salomaa: Jere Karalahti kävi lähellä kuolemaa kahden kuukauden ryyppyputken jälkeen - vanhemmat varautuivat pahimpaan *Iltalehti*.  6.10.2017. Viitattu 15.7.2021.

Aiheesta muualla
----------------

* Jere Karalahti jatkoaika.com:issa
* Jere Karalahti nhlfinns.com:issa
* Ylen Elävä arkisto: Kaukaloiden kauhukakara
* Jere Karalahden henkilökuva Imagessa 7/2002
* Jere Karalahden haastattelu Urheiluviikossa

Suomen joukkue – Jääkiekon MM-kilpailut 1998
2 Kiprusoff |
3 Nummelin |
4 Timonen (**A**) |
8 Linna |
9 Lydman |
12 Jokinen |
14 Helminen |
15 Törmänen |
16 Peltonen (**C**) |
18 Lius |
19 Toskala |
22 Eloranta |
23 Ikonen |
24 Kapanen (**A**) |
25 Rintanen |
27 Niemi |
29 Alatalo |
31 Sulander |
32 Ruutu |
33 Tuomainen |
35 Myllys |
37 Mäkiaho |
42 Karalahti |
72 Laukkanen |
Valmentaja Hannu Aravirta

Suomen joukkue – Jääkiekon MM-kilpailut 1999
1 Kiprusoff |
2 Kiprusoff |
3 Nummelin (**A**) |
4 Timonen |
5 Berg |
6 Martikainen |
7 Niemi |
8 Selänne (**A**) |
9 Lydman |
11 Koivu (**C**) |
12 Jokinen |
14 Helminen |
15 Törmänen |
16 Peltonen |
17 Kallio |
22 Eloranta |
25 Sihvonen |
31 Sulander |
32 Rintanen |
33 Tuomainen |
35 Toskala |
42 Karalahti |
72 Lind |
Valmentaja Hannu Aravirta

Suomen joukkue – Jääkiekon MM-kilpailut 2000
3 Nummelin (**A**) |
5 Berg |
7 Niemi |
9 Lydman |
10 Tikkanen |
14 Helminen (**C**) |
16 Peltonen (**A**) |
17 Kallio |
21 Lumme |
24 Sihvonen |
25 Hentunen |
27 Lind |
28 Kapanen |
30 Nurminen |
31 Sulander |
32 Rintanen |
33 Tuomainen |
34 Virta |
35 Toskala |
41 Aalto |
42 Karalahti |
44 Niinimaa |
62 Jokinen |
Valmentaja Hannu Aravirta

Suomen joukkue – Jääkiekon MM-kilpailut 2002
3 Nummelin |
4 Timonen (**A**) |
6 Koivisto |
8 Ojanen |
9 Lydman |
10 Hagman |
12 Jokinen |
13 Karalahti |
14 Helminen (**C**) |
17 Kallio |
19 Norrena |
20 Miettinen |
27 Lind |
29 Pärssinen |
30 Markkanen |
31 Lehtonen |
32 Rintanen |
36 Tuulola |
39 Kapanen |
39 Viitakoski |
41 Aalto |
44 Niinimaa (**A**) |
56 Pirjetä |
Valmentaja Hannu Aravirta

Suomen joukkue – Jääkiekon MM-kilpailut 2004
3 Nummelin (**A**) |
5 Salo |
7 Niemi |
9 Hagman |
10 Karalahti |
12 Jokinen (**A**) |
15 Virta |
16 Peltonen (**C**) |
20 Pirjetä |
21 Mäntylä |
23 Viuhkola |
24 Laaksonen |
25 Hentunen |
26 Söderholm |
27 Pärssinen |
30 Norrena |
31 Markkanen |
32 Rintanen |
35 Noronen |
37 Ruutu |
39 Kapanen |
44 Niinimaa |
61 Pirnes |
71 Kallio |
Valmentaja Raimo Summanen

Suomen joukkue – Jääkiekon MM-kilpailut 2005
2 Kukkonen |
3 Nummelin |
4 Timonen (**A**) |
5 Saravo |
6 Väänänen |
7 Niemi |
8 Jokinen |
10 Karalahti |
12 Jokinen (**A**) |
14 Hagman |
16 Peltonen (**C**) |
20 Pakaslahti |
22 Eloranta |
23 Hahl |
24 Viuhkola |
25 Hentunen |
26 Söderholm |
27 Pärssinen |
28 Rita |
30 Norrena |
31 Nurminen |
32 Bäckström |
37 Ruutu |
39 Kapanen |
71 Kallio |
Valmentaja Erkka Westerlund

Suomen joukkue – Jääkiekon MM-kilpailut 2014
5 Ohtamaa |
6 Kivistö |
10 Karalahti |
12 Jokinen (**C**) |
13 Wirtanen |
18 Mäntylä |
19 Savinainen |
21 Lehterä (**A**) |
22 Salomäki |
25 Jormakka |
26 Immonen |
27 Kontiola |
28 Marttinen |
31 Koskinen |
32 Saros |
34 Palola |
35 Rinne |
38 Hietanen |
40 T. Sallinen |
42 J. Sallinen |
47 Lajunen |
56 Haula |
61 Huhtala |
71 Komarov (**A**) |
81 Pakarinen |
Valmentaja Erkka Westerlund